  Майя Бывальцева Казахстанысь Павлодар улосвылысь Успенской ёросысь Лозовое черкогуртын «Павлодар улосвылысь финн-угор центр» мер огазеяськонлэн удмурт ёзэз (филиалэз) усьтӥськиз. Фейсбукысь  со сярысь ивортэ огазеяськонлэн тӧроез Ольга Николашина. Этнокультурая финн-угор центрысь но Павлодарысь географияя огазеяськонысь ӧнерчиос удмуртъёс доры кузьымъёсын лыктӥзы. «Ёзлэн быръем тӧроезлы Б. П. Максимовалыфинн-угор центрлэн уставезлэсь копизэ, «Финн-угор синпель» мастерскойын лэсьтэм «Удмурточка» удмурт мунёез, Удмурт Элькунысь Глазкарысь ваем удмурт Берегиняез, удмурт кырӟанъёсын выль бичетэз сётӥмы, нош вань пыриськисьёслы но радъясьёслы — кышетъёс», — гожтэ Ольга Николашина. Солэн кылъёсызъя, кузеёослэн тыршеменызы, праздник туж шуныт но шулдыр ортчиз, соосты туж матысь адямиосты кадь пумитазы.  Лозовое черкогуртын 13 выжы калыкъёс уло. Удмуртъёсты ёзэз усьтонэн ӟечкыланы ваньзы соос творчествоя номеръёсынызы вуизы. Собере удмурт сиён-юонъёсын куноятскон вал: перепеч, табань, ӝуко мильым, губиен пельнянь, пыжем курег, пӧртэм пушкесэн кутэмнянь но пӧртэм варенняос Ольга Николашина, «Павлодар улосвылысь финн-угор центр» мер огазеяськонлэн тӧроезКызьы ивортэмын Павлодарысь калыкъёслэн ассамблеязылэн сайтаз, финн-угор огазеяськон туннэ 7 калыкъёсты огазея: мадьяръёсты, коми-пермякъёсты, поръёсты, мордваосты, удмуртъёсты, финнъёсты, эстонъёсты. Тегъёс: Мерлык Лулчеберет удмуртъёс финн-угоркалыкъёс Казахстан  